CELEX: 32013R0671
Language: ro
Date: 2013-07-09 00:00:00
Title: Regulamentul de punere în aplicare (UE) nr. 671/2013 al Comisiei din 9 iulie 2013 privind clasificarea anumitor mărfuri în Nomenclatura combinată

16.7.2013   
            
            
               RO
            
            
               Jurnalul Oficial al Uniunii Europene
            
            
               L 193/4
            
         REGULAMENTUL DE PUNERE ÎN APLICARE (UE) NR. 671/2013 AL COMISIEI
   din 9 iulie 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, este necesar să se prevadă posibilitatea invocării în continuare de către titular, pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Sub rezerva măsurilor în vigoare în Uniunea Europeană cu privire la sistemele de control dublu și la supravegherea prealabilă și a posteriori a produselor textile la importul în Uniunea Europeană, informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de 60 de zile, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Articol ce constă într-o țesătură plată, măsurând aproximativ 26 cm × 32 cm, compusă din diferite materiale textile, în formă de pasăre.
                  Partea principală a articolului este alcătuită dintr-un singur strat de material plușat, pe una din părți fiind cusută o aripă în formă de coroană. Pe cealaltă parte, materialul plușat are aplicată o bordură din material textil, ca o panglică. O bucată de material de formă triunghiulară este cusută de materialul plușat și reprezintă ciocul. Ochii sunt imprimați pe bucățele separate de material și două bucăți de material decupate sub formă de picioare sunt cusute de materialul plușat. O bucățică de material textil decupată decorativ reprezintă coada.
                  Pe partea superioară a materialului plușat sunt cusute mai multe bucățele de material, bucle și benzi din materiale textile numerotate și multicolore.
               
               
                  6307 90 10
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notelor 7 litera (f) și 8 litera (a) la secțiunea XI, a notei de la subpoziția 2 punctul A la secțiunea XI, a notei 1 la capitolul 63 și pe baza textului codurilor NC 6307, 6307 90 și 6307 90 10.
                  Articolul nu este conceput special pentru amuzamentul bebelușilor sau al copiilor mici, întrucât nici forma articolului, nici numerotarea ori etichetele nu sunt recunoscute ca atare de către aceștia; el servește mai degrabă la alinarea copilului. Prin urmare, articolul nu poate fi clasificat la poziția 9503 ca „alte jucării” (a se vedea, de asemenea, Notele explicative la Sistemul armonizat aferente poziției 9503 punctul D primul paragraf).
                  Prin urmare, articolul trebuie clasificat la codul NC 6307 90 10 ca „alte articole confecționate, tricotate sau croșetate”.
               
            
                  (a se vedea imaginile nr. 665 A și 665 B) (1)
                  
               
               
                   
               
               
                   
               
            
         
      
                  
                     
               
               
                  
                     
               
            
                  
                     665 A
                  
               
               
                  
                     665 B
                  
               
            
         (1)  Fotografiile au caracter pur informativ.